[{"text_idx": "#000005", "text": "Venemaa opositsioonipoliitik Aleksei Navalno\u0303i vo\u0303ib veeta presidendivalimiste pa\u0308eva trellide taga."}, {"text_idx": "#000006", "text": "Parajasti hambaarsti juurest tulnud Navalno\u0303i peeti neljapa\u0308eval Moskvas seitsme politseiniku poolt kinni ja viidi Jakimanka jaoskonda. Seal anti talle allkirjastamiseks protokoll, et tema vastu on algatatud menetlus seadusesa\u0308tte alusel, mis puudutab avalike kogunemiste korraldamist puudutavate reeglite korduvat rikkumist. Su\u0308u\u0308dimo\u0303istmise korral saab opositsioonipoliitikut karistada 30-pa\u0308evase vabadusekaotusega, vahendas Meduza."}, {"text_idx": "#000007", "text": "Samal pa\u0308eval peeti S\u030ceremetjevo lennujaamas kinni Navalno\u0303i kampaaniajuht Leonid Volkov, kes oli teel Ufaasse, et kohtuda seal valimiste boikoteerimise kampaania aktivistidega."}, {"text_idx": "#000008", "text": "Su\u0308u\u0308distused puudutavad 28. jaanuaril vo\u0303imude loata toimunud meeleavaldusi, mis kutsusid u\u0308les kallutatuks peetud presidendivalimistel mitte osalema."}, {"text_idx": "#000009", "text": "Navalno\u0303id ennast ning tema kaasvo\u0303itlejaid on Vene vo\u0303imud ka varem korduvalt kinni pidanud ja karistanud lu\u0308hiajaliste vabadusekaotustega."}, {"text_idx": "#000010", "text": "Navalno\u0303ile esitatud su\u0308u\u0308distuse na\u0308ol on to\u0303ena\u0308oliselt tegu vo\u0303imude plaaniga, kuidas valimiste boikoteerimist toetav ja meeleavaldusi korraldav opositsioonipoliitik ning tema la\u0308himad liitlased valimispa\u0308eval ehk 18. ma\u0308rtsil ta\u0308navatelt eemal hoida."}, {"text_idx": "#000011", "text": "Navalno\u0303i kaebus Roskomnadzor vastu lu\u0308kati tagasi, Youtube pole korraldusele veel allunud"}, {"text_idx": "#000013", "text": "Navalno\u0303i avaldas veebruari alguses ja\u0308rjekordse vo\u0303imuringkondade korruptsiooni paljastava video, milles seekord leidub viiteid ka teemale, mis puudutab Venemaa sekkumist USA presidendivalimistesse 2016. aastal. Navalno\u0303i va\u0308itel kohtusid 2016. aasta augustis Norra ranniku la\u0308hedal luksusjahil selle omanik, oligarh Oleg Deripaska ja asepeaminister Sergei Prihhodko ning meeste aruteluteemaks oli va\u0308idetavalt Deripaska suhe Donald Trumpi kampaaniajuhiks olnud Paul Manafortiga ja viimase roll Kremli poolt korraldatud valimistesse sekkumise operatsioonis."}, {"text_idx": "#000014", "text": "Lisaks USA valimistesse sekkumisele on video teemaks eelko\u0303ige va\u0308idetav ulatuslik korruptiivne ka\u0308itumine ning video peategelasi naeruva\u0308a\u0308ristav hoiak. Palju ta\u0308helepanu on video saanud juba kas vo\u0303i seeto\u0303ttu, et opositsioonipoliitiku so\u0303nul sai ta kohtumisest jahi pardal teada esialgu ta\u0308nu nn eskorttu\u0308drukule, kes oli oma reisist postitanud fotosid Instagrami-keskkonda."}, {"text_idx": "#000018", "text": "Samas pole Vene vo\u0303imud veel asunud blokeerima Youtube'i, kuigi viimane pole hoiatustest hoolimata veel Navalno\u0303i materjali kustutanud. Va\u0308idetavalt soovib Google oodata a\u0308ra Ust-Labinski kohtu ametliku otsuse. Eeldavatalt Deripaska kohtuvaidluse ka vo\u0303idab ning seega vo\u0303ib Youtube asuda peagi blokeerima va\u0308hemalt Venemaa kasutajate ligipa\u0308a\u0308su nimetatud videole."}, {"text_idx": "#000019", "text": "Navalno\u0303i soovitab brittidel su\u0308mboolsete sammude asemel oligarhe pitsitada"}, {"text_idx": "#000023", "text": "Vene politsei pidas kinni Aleksei Navalno\u0303i ja lasi ta peagi vabaks"}, {"text_idx": "#000026", "text": "Venemaal osales Navalno\u0303i kokku kutsutud protestidel tuhandeid inimesi"}, {"text_idx": "#000027", "text": "Venemaa po\u0303hiseaduskohus ei vo\u0303tnud Navalno\u0303i kaebust arutusele"}, {"text_idx": "#000028", "text": "\"Va\u0308lisilm\" tegi u\u0308levaate presidendivalimisteks valmistuvast Venemaast"}, {"text_idx": "#000038", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000053", "text": "Ingmar Jo\u0303ela oma uuslavastusest: sobitumise teema on seal va\u0308ga oluline"}, {"text_idx": "#000057", "text": "Narva jo\u0303elaevaga ka\u0308ivad piirivaateid nautimas nii turistid kui diplomaadid"}, {"text_idx": "#000058", "text": "Endla teater otsib lavastusse \"Rocco ja tema vennad\" noort osata\u0308itjat"}, {"text_idx": "#000061", "text": "Haridusministeerium plaanib muuta kutsekoolis teise elukutse omandamise tasuliseks"}, {"text_idx": "#000062", "text": "Endine diplomaat: rootslased su\u0308u\u0308distavad va\u0308givallas poliitilist eliiti"}, {"text_idx": "#000063", "text": "EL-i va\u0308lisministrid arutavad Kiievis Ukraina abistamist"}]